Lav et referat af nedenstående tekst:

Tekst:
Mandag tager en 47-årig mand plads på anklagebænken for at få landsrettens bedømmelse af den sag, som i november sidste år kostede ham et års ubetinget fængsel. Det var nemlig den straf, som byretten i Hjørring nåede frem til, da manden blev kendt skyldig i at have forfulgt og overvåget sin forhenværende samlever og hendes nye kæreste. Dramaet udspandt sig i den lille landsby i Vendsyssel, hvor den 47-åriges tidligere samlever og hendes nye kæreste bor. Det foregik fra slutningen af februar og frem til slutningen af april. Manden kontaktede mange gange kvinden, selv om hun ikke ønskede nogen form for kontakt. Han overvågede hendes gøren og laden og tog billeder, men det blev ifølge afgørelsen i byretten langt fra ved det. Den 47-årige mand blev også dømt for at have knust ruder og malet ord som ”Svin” og ”Dø” på biler med tilknytning til sin tidligere samlever og hendes nye kæreste. Lagde trusler Manden efterlod også sedler under vinduesviskerne på biler, som ofrene havde rådighed over. På sedlerne stod der ifølge det, der kom frem i byretten, blandt andet ”DUMME SVIN”, ”VI SMADRE JER ALLES LIV DØ” og ”NÅR I MINDST VENTER DET TIL DØDE HÆVN”. Ved en anden lejlighed hældte manden ætsende væsker på to varebiler, ligesom han blev dømt for natten til 26. april sidste år at have stukket ild i en varebil og for at have ridset ”DØ” på siden af en personbil samme nat. Under sagen i byretten blev han imidlertid også frikendt for et andet tilfælde, hvor han var tiltalt for at have sat ild i en bil i den lille landsby i Vendsyssel, hvor det meste af dramaet udspillede sig. Sagen ventes at begynde i Vestre Landsret mandag og fortsætter senere på ugen, før det bliver afgjort, om landsretten er enig med byretten i afgørelsen på sagen og straffen til manden.

Referat:
En af de vildeste sager om stalking i Nordjylland skal nu oprulles igen, og denne gang sker der foran dommerne i Vestre Landsret i Aalborg.